Diari Oficial de la Generalitat Valenciana


Sumari del DOGV 4340, del 20-09-2002 (2002/9898)

Informació pública del programa d'actuació integrada de la unitat d'execució denominada Sector 5-B, enclavada en el Sector 5-A, platja nord de Puçol.
-----------------------------------------------------------------------------------------------------------------------------------------------------

### Dades del document

Número de DOGV
:   4340

Data del DOGV
:   20-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9898


Organisme emissor
:   Ajuntament de Puçol

Tipus de document
:   Anunci

Informació pública del programa d'actuació integrada de la unitat d'execució denominada Sector 5-B, enclavada en el Sector 5-A, platja nord de Puçol. [2002/X9898]
  
L'Alcaldia'Presidència en funcions, mitjançant Resolució d'Alcaldia nº 1896/2002, de data 3 de setembre de 2002, ha acordat sotmetre a informació pública per termini de vint dies hàbils, el programa per al desenvolupament d'actuació integrada que comprèn l'estudi de detall de la unitat de execució denominada Sector 5-B, enclavada en el Sector 5-A, platja nord de Puçol, presentat per l'Associació Recreativa Campista de Puçol i elaborat per l'arquitecte senyor Vicente Casanova Carratalá.
  
Durant la informació pública la documentació presentada romandrà exposada al Departament d'Urbanisme de l'Ajuntament de Puçol. Qualsevol persona interessada podrà comparèixer a l'Ajuntament i consultar la documentació que integra la proposta de programa y l'estudi de detall, així com formular, si fa el cas, al·legacions, o alternatives tècniques dins del termini indicat al paràgraf anterior i en els termes que estableix el punt 4 de l'article 46 del text legal esmentat.
  
L'acord esmentat, a tenor de l'article 57.1.B de la Llei Reguladora de l'Activitat Urbanística, comporta la suspensió del procediment d'atorgament de llicències urbanístiques en la zona afectada per l'actuació esmentada.
  
D'altra banda, es dóna a conèixer que durant el període de cinc des, comptador a partir del venciment del termini anterior, podran presentar-se les propostes juridicoeconòmiques de les distintes alternatives tècniques que optaran a l'adjudicació del programa; tret que durant els 10 primers dies d'informació pública cap persona es comprometera de presentar una alternativa tècnica substancialment distinta a la inicial i en prestara caució en la quantia del 2% del cost del Programa, percentatge que s'estableix per analogia amb l'article 35 del text refós de la Llei de Contractes de les Administracions Públiques. En tot cas, la pròrroga es farà constar en l'expedient, s'anunciarà al tauler d'edictes de l'Ajuntament i es comunicarà als qui, per desconèixer-la, hi presenten pliques prematurament.
  
L'acte d'obertura de pliques tindrà lloc a les 13.00 hores del dia hàbil següent a la conclusió del termini per a presentar-les, a la Secretaria de l'ajuntament. Totes les actuacions podran ser objecte de consulta i al·legacions pels interessats durant els 10 dies següents a l'obertura de pliques. Els competidors, durant aqueix període, podran associar-se tot unint les seues proposicions.
  
Alhora, i de conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la present informació pública s'efectua per als interessats que siguen desconeguts, dels quals s'ignore el lloc de notificació o intentada esta, no s'hagués pogut practicar, als efectes de remetre'n avís amb el contingut de l'anunci als titulars de drets que figuren al cadastre, segons el que preveu l'article 46.3 de la Llei Reguladora de l'Activitat Urbanística.